**Ministru kabineta rīkojuma projekta „Par Ropažu novada pašvaldības**

**nekustamā īpašuma pārņemšanu valsts īpašumā” sākotnējās**

**ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta rīkojuma projekts „Par Ropažu novada pašvaldības nekustamā īpašuma pārņemšanu valsts īpašumā” (turpmāk – rīkojuma projekts) sagatavots, pamatojoties uz Publiskas personas mantas atsavināšanas likuma 42.panta otro daļu, saskaņā ar kuru pašvaldības nekustamo īpašumu var nodot bez atlīdzības valsts īpašumā. |
| 2. | Pašreizējā situācija un problēmas |  Rīkojuma projekts) sagatavots, lai pārņemtu valsts īpašumā nekustamo īpašumu "Raksti" (nekustamā īpašuma kadastra Nr.80840070088) - zemes vienību 1,78 ha platībā (zemes vienības kadastra apzīmējums 80840070088) un divas būves (būvju kadastra apzīmējumi 80840070031020 un 80840070031059) - Ropažu novadā, ko Ropažu novada dome saskaņā ar Publiskas personas mantas atsavināšanas likuma 42.panta otro daļu nodod valstij bez atlīdzības. Rīkojuma projektā minētais nekustamais īpašums „Raksti”, Ropažu novadā (nekustamā īpašuma kadastra Nr.80840070088) ir atdalīts no nekustamā īpašuma „Silakrogs”, Ropažu novadā (nekustamā īpašuma kadastra Nr.80840070008), kas saskaņā ar Rīgas rajona zemesgrāmatu nodaļas Ropažu novada zemesgrāmatas nodalījuma Nr.590 datiem ir reģistrēts zemesgrāmatā uz Ropažu pagasta pašvaldības (nodokļu maksātāja kods 90000029039) vārda. Nekustamais īpašums sastāv no zemes vienības 1,78 ha platībā (zemes vienības kadastra apzīmējums 80840070088 un trim būvēm (būvju kadastra apzīmējumi 80840070031020, 80840070031059 un 80840070088001). Saskaņā ar Ropažu novada domes 2006.gada 25.oktobra sēdes protokola Nr.10 52.§ „Par pašvaldībai piederošā nekustamā īpašuma „Raksti” nodošanu bez atlīdzības valstij” izrakstu, Ropažu novada dome piekrīt nodot pašvaldībai piederošo nekustamo īpašumu - zemesgabalu „Raksti” kadastra Nr.80840070088, platība 1,78 ha, un uz tā atrodošās pašvaldībai piederošās ēkas – lit. Nr.7, Nr.13, Nr.020, Nr.059 valsts īpašumā bez atlīdzības Kultūras ministrijai Latvijas Nacionālās bibliotēkas vajadzībām. Valsts zemes dienesta Rīgas reģionālās nodaļas 2009.gada 25.novembra akts par būves neesību Nr.15-08R-R1/1123 un 2009.gada 25.novembra akts par būves neesību Nr.15-08R-R1/1124 apliecina, ka būves ar kadastra apzīmējumiem 80840070031007 un 80840070031013 dabā neeksistē. 1997.gada 9.decembrī starp Rīgas rajona padomi un Latvijas Nacionālo bibliotēku tika noslēgts Zemes nomas līgums (turpmāk- Līgums), ar kuru zemes gabals Rīgas rajona Ropažu pagasta „Silakrogā” 19,720 m2 platībā un uz tā atrodošās celtnes tika nodotas bezmaksas lietošanā Latvijas Nacionālai bibliotēkai. Līguma 2.punkts nosaka, ka zemesgabals un ēkas tiek nodotas Latvijas Nacionālai bibliotēkai bezmaksas lietošanā līdz 2045.gada 7.augustam. Līguma 3.6.punkts nosaka, ka Latvijas Nacionālā bibliotēka ir tiesīga veikt uz zemes gabala esošo ēku rekonstrukciju, pārbūvi, pārplānošanu u.c., saskaņojot to ar vietējo pašvaldību un attiecīgajām institūcijām. Ņemot vērā iepriekš minēto uz iznomātās zemes tika uzcelta katlu māja (būves kadastra apzīmējums 80840070088001).  Likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14.panta pirmās daļas 5.punkts nosaka, ka Civillikuma 968. un 973.panta noteikumi nav piemērojami un ēkas (būves) vai augļu dārzi (koki) līdz to apvienošanai vienā īpašumā ar zemi ir uzskatāmi par patstāvīgu īpašuma objektu, ja ēkas (būves) uzceltas uz nomātas zemes, ja zemes nomas līgums ir noslēgts uz laiku, kas nav mazāks par desmit gadiem, un zemes īpašnieka un nomnieka līgumā ir paredzētas nomnieka tiesības celt uz iznomātās zemes ēkas (būves) kā patstāvīgus īpašuma objektus. Šādas ēkas (būves) par patstāvīgu īpašuma objektu uzskatāmas tikai laikā, kamēr ir spēkā zemes nomas līgums. 2006.gada 2.novembra akts „Par Latvijas Nacionālās bibliotēkas grāmatu krātuves rekonstrukcijas II kārtas pazemes grāmatu krātuves II kārtas Rīgas rajona, Ropažu novadā „Raksti” pieņemšanu ekspluatācijā” apliecina, ka katlu māja (būves kadastra apzīmējums 80840070088001) ierakstāma zemesgrāmatā uz valsts vārda. Nekustamajos īpašumos (būvju kadastra apzīmējumi 80840070031020 un 80840070031059) ir izvietota Latvijas Nacionālā bibliotēkas krātuve, līdz ar to šie nekustamie īpašumi ir nepieciešami, lai nodrošinātu likumā „Par Latvijas Nacionālo bibliotēku” **noteikto funkciju realizēšanu,** jo tajos notiek Latvijas Nacionālās bibliotēkas krājumu saglabāšana nākamajām paaudzēm.Ņemot vērā iepriekš minēto, nekustamie īpašumi (būvju kadastra apzīmējumi 80840070031020 un 80840070031059) pārņemami valsts īpašumā Kultūras ministrijas valdījumā. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Rīkojuma projekts paredz bez atlīdzības pārņemt valsts īpašumā Kultūras ministrijas valdījumā nekustamo īpašumu (nekustamā īpašuma kadastra Nr.80840070088) - zemes vienību 1,78 ha platībā (zemes vienības kadastra apzīmējums 80840070088) un divas būves (būvju kadastra apzīmējumi 80840070031020 un 80840070031059). Kultūras ministrija iepriekš minēto nekustamo īpašumu normatīvajos aktos noteiktajā kārtībā ierakstīs zemesgrāmatā uz valsts vārda Kultūras ministrijas personā. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Ministru kabineta rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
| 7. | Cita informācija | Rīkojuma projekts attiecas uz Tieslietu politiku. Anotācijā norādīto informāciju apliecina šādi dokumenti:* nekustamā īpašuma „Silakrogs” Ropažu pagasts, Ropažu novads (nekustamā īpašuma kadastra Nr.80840070008) zemesgrāmatu apliecība uz 10 lapām;
* zemes robežu plāns „Raksti” – 1 lapas;
* zemes robežu plāns „Silakrogs” – 1 lapas;
* Ropažu novada pašvaldības 2006.gada 25.oktobra sēdes protokols Nr.10 52.§ „Par pašvaldībai piederošā nekustamā īpašuma „Raksti” nodošanu bez atlīdzības valstij” – 1 lapas;
* Ropažu novada domes 2010.gada 28.aprīļa sēdes protokols Nr.4 5.§ „Par grozījumu veikšanu Ropažu novada domes 25.10.2006. lēmumā Nr.10 52.§ „Par pašvaldībai piederošā nekustamā īpašuma „Raksti” nodošanu bez atlīdzības valstij”” – 1 lapas;
* Būves tehniskā inventarizācijas lieta -5 lapām;
* Ēkas kadastrālās uzmērīšanas lieta -3 lapām;
* Valsts zemes dienesta Rīgas reģionālās nodaļas 2009.gada 25.novembra akts Nr.15-08R-R1/1123 par būves neesību uz 1 lapas;
* Valsts zemes dienesta Rīgas reģionālās nodaļas 2009.gada 25.novembra akts par būves neesību Nr.15-08R-R1/1124 uz 1 lapas;
* 1997.gada 9.decembra Zemes nomas līgums uz 2 lapām;
* 2006.gada 2.novembra akts „Par Latvijas Nacionālās bibliotēkas grāmatu krātuves rekonstrukcijas II kārtas pazemes grāmatu krātuves II kārtas Rīgas rajona, Ropažu novadā „Raksti” pieņemšanu ekspluatācijā” uz 4 lapām.
 |

Anotācijas II, III, IV, V un VI sadaļa – nav attiecināms.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Par rīkojuma projekta izpildi atbildīgā ministrija ir Kultūras ministrija.  |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide |  Ar rīkojuma projektu jaunas institūcijas netiek radītas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija |  Ar rīkojuma projektu esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Ar rīkojuma projektu esošās institūcijas netiek reorganizētas. |
| 6. | Cita informācija |  Nav |

Kultūras ministre S.Ēlerte

Vīza: Valsts sekretāre S.Zvidriņa

05.05.2011 12:08

1006

J.Šumeiko

67330269, fakss 67330293

juris.sumeiko@km.gov.lv